Kamu bisa jelasin ke aku soal Kim Woo-bin dalam bahasa bali?

Kim Woo-bin embas 16 Juli 1989, tegehnyane 188 cm. Dané madué adan asli Kim Hyun-joong nanging adan punika kagentosin dados Kim Woo-bin duk warsa 2011. Dané model miwah aktor saking Koréa Selatan. Dané ngawitin karir dados model ring warsa 2009, nglantur pinaka aktor dané mawit dados pragina ring Drama Special Series: White Christmas (2011). Dané taler nyarengin drama Vampire Idol (2011) miwah A Gentleman's Dignity (2012), yadiastun wantah dados peran pembantu. Silih tunggil drama dané sané kasub inggih punika drama sané mamurda The Heirs (2013) sané taler kapraginain olih Lee Min-ho miwah Park Shin-hye. Lianan ring punika dané taler dados pragina ring drama School 2013 (2012) sareng Lee Jong-suk, We Are Young (2014), miwah Uncontrollably Fond (2016) sareng Bae Suzy. Wenten malih pilem-pilem sané kapraginain olih dané minakadi Friend, The Great Legacy (2013), The Con Artist (2014), Twenty (2015), miwah Master (2016). Dané matunangan sareng aktris Shin Min-ah mawit saking warsa 2015. Suwe dané nenten nyarengin drama utawi pilem saantukan keni sungkan kanker nasofaring mawit warsa 2017.